Document ID: /roh_data/filtered/fineweb-2-filterrobots_roh.jsonl.gz/47757

Sur 6 onns n'ha la societad da trens BLS sapientivamain betg nudà las entradas ch'ella ha fatg cun ils bigliets da mesa taxa. Perquai ha l’Uffizi federal da traffic inoltrà ina denunzia penala encunter la societad da trens. La BLS ha uss da pajar enavos 49 milliuns francs a la Confederaziun ed a differents chantuns, scriva l’Uffizi da traffic.
Sbagl da quintar tar la SBB
Era la SBB ha da pajar enavos subvenziuns ch'ella ha retratg nungiustifitgadamain. Las Viafiers federalas han quintà ensemen fauss las entradas dal traffic a distanza ed il traffic regiunal ch'è subvenziunà. La SBB ha dentant sezza percurschì il sbagl ed infurmà l’Uffizi federal da traffic. Ils 8,8 milliuns francs ha l'interpresa schon pajà enavos. Tranter auter era al chantun Grischun.